ગત વર્ષે પણ જૂનાગઢ જિલ્લામાંથી મગફળીના ટેકાના ભાવે થયેલ ખરીદીમાં મસમોટું કૌભાંડ આવ્યા બાદ આ કૌભાંડ સુધી પહોચાયું નથી અને હજુ સુધી કોઈ નક્કર તપાસ થઈ નથી ત્યારે જ જૂનાગઢ માર્કેટીંગ યાર્ડમાં તાજેતરમાં ખરીદાયેલ ટેકાના ભાવે મગફળીના જથ્થામાં ઓછા વજન અને ફોતરી તથા માટી હોવાનુ સામે આવતા અનેક સાવલો ખડા થયા છે, અને આ બાબતે તટસ્થ તપાસ થાય તો એક મોટું કૌભાંડ સામે આવે તેવી શક્યતાઓ ખેડૂત આગેવાનો દર્શાવી રહ્યા છે.